Source: https://e-justice.europa.eu/content_specialised_courts-19-sc-mt.do?init=true&member=1
Timestamp: 2019-06-24 09:46:31+00:00
Document Index: 540021

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ']

Din it-taqsima tiddeskrivi xi wħud mill-qrati speċjalizzati fl-Iskozja.
Xi tibdil li sar mill-2007 fir-Renju Unit ra l-iżvilupp ta’ sistema ġdida unifikata ta’ tribunali għar-Renju Unit. Din is-sistema l-ġdida għadha qed tevolvi. Informazzjoni dwar dan tinsab fil-websajt tas- Servizz tat-Tribunali. L-Iskozja għandha wkoll għadd ta' tribunali li jittrattaw każijiet li jokkonċernaw kwistjonijiet devoluti. Bħalissa għaddej programm biex jgħaqqad it-tmexxija ġudizzjali tagħhom u jissimplifika l-istruttura tagħhom.
It-Tribunal tal-Ewwel Grad tar-Renju Unit (First-tier UK tribunal)
It-tribunal tal-ewwel grad tar-Renju Unit huwa tribunal ġeneriku, li l-funzjoni ewlenija tiegħu hija li jisma’ appelli kontra d-deċiżjonijiet tal-gvern f’oqsma fejn it-tribunal ikun ingħata ġuriżdizzjoni. Għal xi skopijiet, huwa għandu ġuriżdizzjoni tul ir-Renju Unit, inkluża l-Iskozja. It-Tribunal tal-Ewwel Grad huwa maqsum f’erbat ikmamar, b’aktar diviżjonijiet hekk kif jiżdiedu ġuriżdizzjonijiet ġodda. L-erbat ikmamar attwali huma dawn:
Il-Kamra tad-Drittijiet Soċjali
Il-Kamra tas-Saħħa, l-Edukazzjoni, u l-Kura Soċjali
Il-Kamra tal-Pensjonijiet tal-Gwerra u l-Kumpens tal-Forzi Armati
Il-Kamra tat-Taxxa.
Tribunal Superjuri tar-Renju Unit (UK Upper tribunal)
It-tribunal superjuri tar-Renju Unit ġie stabbilit sabiex jisma’ appelli kontra, u jinforza, deċiżjonijiet tat-tribunal tal-ewwel grad tar-Renju Unit. Huwa għandu ġuriżdizzjoni tul ir-Renju Unit u huwa maqsum fi kmamar. Għandu wkoll is-setgħat li jwettaq stħarriġ ġudizzjarju ta’ deċiżjonijiet jew azzjonijiet li ma jistax isir appell minnhom.
Hemm madwar 20 tribunal separate fl-iskozja li kienu stabbiliti biex jittrattaw appelli kontra firxa wiesgħa ta' deċiżjonijiet tal-gvern u korpi pubbliċi li jkunu saru skont poteri devoluti lill-Parlament u l-Gvern Skoċċiż. Kull ġuriżdizzjoni tat-tribunal hija mmexxija minn president jew chairperson separat u kull wieħed minnhom għandu poteri differenti ta' infurzar. Il-ġuriżdizzjonijiet ivarjaw minn appelli kontra multi għall-ipparkjar għal kura u żamma ta' pazjenti li jkunu qed ibatu minn mard mentali serju.
L-appelli kontra d-deċiżjonijiet tat-tribunali Skoċċiżi jinstemgħu mill-qrati ċivili fl-Iskozja u jistgħu jitqiesu mix-Sheriffs Principle u mill-Qorti tas-Sessjoni (Court of Session).
Riforma tat-Tribunali Skoċċiżi
Il-Gvern Skoċċiż kien beda riforma tas-sistema tat-tribunali Skoċċiżi. Il-leġiżlazzjoni li kellha tiddaħħal fir-rebbiegħa tal-2013 tagħti lill-imħallef l-iktar anzjan tal-Iskozja, il-Lord President, it-tmexxija ta' tribunal wieħed Skoċiż li jkun jikkonsisti fl-ewwel u u l-ogħla grad, simili għall-mudell tar-Renju Unit kif deskritt hawn fuq. Il-grad ogħla jieħu r-responsabbilità li jisma' bosta mill-appelli mid-deċiżjonijiet li jkunu ttieħdu fl-ewwel grad, u b'hekk dawn ikunu qed jitneħħew mill-ġuriżdizzjonijiet tal-qrati.
Il-prattika tat-Tribunal
B’mod ġenerali, il-proċedura fit-tribunali tar-Renju Unit u dawk Skoċċiżi għandha t-tendenza li tkun inqas formali milli fil-qrati l-oħrajn. Il-membri tat-tribunali jistgħu jinkludu speċjalisti jew esperti mhux legali, bħat-tobba u persuni popolari, għalkemm il-president huwa kważi dejjem kwalifikat legalment.
Il-kwistjonijiet ta’ liġi amministrattiva (stħarriġ ġudizzjarju) fl-Iskozja jinstemgħu mill-Court of Session. It- Tribunal tal-Artijiet għall-Iskozja jittratta t-twettiq jew il-ksur ta’ obbligi tal-artijiet u kwistjonijiet ta’ kumpens għal xiri forzat (esproprjazzjoni).
Fl-Iskozja, meta kawża (ċivili jew kriminali) tqajjem kwistjoni kostituzzjonali li tirriżulta mid-devoluzzjoni tal-kompetenzi interni tar-Renju Unit (per eżempju kwistjonijiet ta’ drittijiet tal-bniedem), din tista’ tiġi riferita lill-Qorti Suprema tar-Renju Unit.
Il-Qorti tal-Lord Lyon – li tisma’ kwistjonijiet araldiċi
Il- Qorti tal-Artijiet Skoċċiża – li tisma’ tilwim bejn sid il-proprjetà u l-kerrej.
Servizz tat-Tribunali, T ribunal tal-Artijiet għall-Iskozja, Il-Qorti tal-Lord Lyon, I l-Qorti tal-Artijiet Skoċċiża, It-Tribunali Skoċċiżi